
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ_ Αρ. Φύλλου 449 

14 Ιουνίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 22675/ΔΙΟΕ 683/27.7.94 Υπουργι¬ 
κής απόφασης σχετικά με την «Ανασυγκρότηση της 
Περιφερειακής Γνωμοδοτικής Επιτροπής Δυτικής 

Μακεδονίας». . 

Τροποποίηση της 34832/ΔΙΟΕ 991/5.9.94 Υπουρ¬ 
γικής απόφασης σχετικό με την «Ανασυγκρότηση 
της Περιφερειακής Γνωμοδοτικής Επιτροπής Ιον'ιων 

Νήσων». 

Τροποποίηση και συμπλήρωση της 11069 (ΦΟΡ) 
1314/7.9.95 κοινής υπουργικής απόφασης με θέμα 
«Διορισμός μελών του Εθνικού Γνωμοδοτικού Συμ¬ 
βουλίου Έρευνας (ΕΓΣΕ)». 

Προγραμματική συμφωνία μεταξύ ΔΕΗ και ενός ή πε¬ 
ρισσοτέρων τρίτων για τη δημιουργία και λειτουργία 

μονάδων συμπαραγωγής. 

Τροποποίηση απόφασης κατανομής του προϊόντος του 
ειδικού λογαριασμού που ουστάθηκε στο Υπ. Γεωρ- 
γίας, σύμφωνα με τις διατάξεις του άρθρου 11 του 


Ν. 2332/1995. 5 

Καθορισμός ποσού του παγίου δικαιώματος της παρ 18 
του άρθρου 5 του Ν. 2408/1996 (ΦΕΚ Α7 

4.6.1996). 6 

Τροποποίηση και συμπλήρωση του άρθρου 92 του 
Υπηρεσιακού Οργανισμού του ΟΣΕ. 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 55215/ΔΙΟΕ/1648 (1) 


Τροποποίηση της 22675/ΔΙΟΕ 683/27.7.94 Υπουργικής 
απόφασης σχετικά με την «Ανασυγκρότηση της Περι¬ 
φερειακής Γ νωμοδοτικής Επιτροπής Δυτικής Μακεδο¬ 
νίας». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά 
Όργανα» άρθρο 29Α το οποίο προστέθηκε με το άρθρο 
27 του Ν. 2081/1992 (ΦΕΚ 137/τ.Α726.6.1985) και 
(ΦΕΚ 154/τ.Α710.9.1992) αντίστοιχα. 


β) Του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» και ειδικότερα τα άρθρα 1 
έως και 23 αυτού (ΦΕΚ 101/τ.Α731.7.1990), όπως τρο¬ 
ποποιήθηκε και συμπληρώθηκε με το Ν. 2234/1994 
(ΦΕΚ142/τ.Α731.8.1994). 

γ) Του Ν. 1622/1986 «Τοπική Αυτοδιοίκηση Περιφε¬ 
ρειακή Ανάπτυξη και Δημοκρατικός Προγραμματισμός» 
και ειδικότερα το άρθρο 68 αυτού (ΦΕΚ 92/τ.Α7 
14.7.1986). 

δ) Του Ν. 2218/1994 «Ίδρυση νομαρχιακής αυτοδιοί¬ 
κησης, τροποποίηση διατάξεων για την πρωτοβάθμια αυ¬ 
τοδιοίκηση και την Περιφέρεια και άλλες διατάξεις» (ΦΕΚ 
90/τ.Α713.6.1994) όπως συμπληρώθηκε με το Ν. 2240/ 
1994 (ΦΕΚ 153/τ.Α716.9.1994). 

ε) Του Π.Δ. 51/1987 «Καθορισμός των Περιφερειών 
της Χώρας για το σχεδιασμό, προγραμματισμό και συντο¬ 
νισμό της Περιφερειακής Ανάπτυξης» (ΦΕΚ 26/τ.Α7 
6.3.1987). 

στ) Του Π.Δ. 333/8.7.1988 «Αναδιάρθρωση και σύ¬ 
σταση νέων Διευθύνσεων Περιφερειακής Ανάπτυξης του 
Υπουργείου Εθνικής Οικονομίας» (ΦΕΚ 154/τ.Α7 
13.7.1988). 

ζ) Του Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας» (ΦΕΚ 55/τ.Α /14.4.1993). 

η) Την αριθμ. 51240/21.9.1990 υπουργική απόφαση 
«Σύσταση και Συγκρότηση των Περιφερειακών Γνωμοδο- 
τικών Επιτροπών του άρθρου 8 του Ν. 1892/1990 και κα¬ 
θορισμός της διαδικασίας λειτουργίας τους», όπως συ¬ 
μπληρώθηκε με την αριθμ. 52947/2.11.1990 υπουργική 
απόφαση και τροποποιήθηκε μεταγενέστερα, με τις 
αριθμ. 43323/8.11.94 και 44440/4.12.94 αποφάσεις. 

θ) Την αριθμ. 22675/ΔΙΟΕ 683/27.7.94 (ΦΕΚ 609/ 
τ.Β78.8.94) απόφασή μας σχετικά με την «Ανασυγκρό¬ 
τηση της Περιφερειακής Γνωμοδοτικής Επιτροπής Δυτι¬ 
κής Μακεδονίας» όπως τροποποιήθηκε και συμπληρώ¬ 
θηκε μεταγενέστερα. 

2. Την πρόταση του αρμόδιου φορέα. 

3. Τις υπηρεσιακές ανάγκες, αποφασίζουμε: 

Άρθρο 1 

Τροποποιούμε την αριθμ. 22675/ΔΙΟΕ 683/27.7.1994 
απόφασή μας, ως προς το μέλος με στοιχείο 10, ως εξής: 

Δ’ «ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΔΥ¬ 
ΤΙΚΗΣ ΜΑΚΕΔΟΝΙΑΣ» 

«10. Γεώργιο Ατμακιδη, Εκπρόσωπο της Εμπορικής 

Τράπεζας, ως τακτικό μέλος, σε αντικατάσταση του Γε¬ 
ωργίου Αθανασιάδη, με αναπληρωτή τον Κων/νο Εμμα- 
νουηλίδη σε αντικατάσταση του Νικηφόρου Καράμαλη». 

Αρθρο 2 

1. Κατά τα λοιπά ισχύουν οι διατάξεις της αριθ. 22675/ 
ΔΙΟΕ 683/27.7.1994 (ΦΕΚ 609/τ.Β78.8.1994) απόφα¬ 
σης, όπως τροποποιήθηκε και συμπληρώθηκε μεταγενέ¬ 
στερα. 

2. Η ισχύς της παρούσης απόφασης αρχίζει από τη δη¬ 
μοσίευσή της οτην Εφημερίδα της Κυβερνήσεως. 

Άρθρο 3 

Από τις διατάξεις αυτής της απόφασης δεν προκαλείται 
επί πλέον δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 1996 

ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΟΝΙΟΥ 

-♦- 

Αριθ. 18030/ΔΙΟΕ 1677 (2) 

Τροποποίηση της 34832/ΔΙΟΕ 991/5.9.94 Υπουργικής 
απόφασης σχετικά με την «Ανασυγκρότηση της Περι¬ 
φερειακής Γ νωμαδατικής Επιτροπής Ιονίων Νήσων». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά 
Όργανα» άρθρα 29Α το οποίο προστέθηκε με το άρθρο 
27 του Ν. 2081/1992 (ΦΕΚ 137/τ.Α·/26.6.1985) και 
(ΦΕΚ 154/τ.Α710.9.1992) αντίστοιχα. 

β) Του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» και ειδικότερα το άρθρα 1 
έως και 23 αυτού (ΦΕΚ 101/τ.Α731.7.19Μ), όποος τρο¬ 
ποποιήθηκε και συμπληρώθηκε με το Ν. 2234/1994 
(ΦΕΚ 142/τ.Α731.8.1994). 

γ) Του Ν. 1622/1986 «Τοπική Αυτοδιοίκηση Περιφε¬ 
ρειακή Ανάπτυξη και Δημοκρατικός Προγραμματισμός» 
και ειδικότερα το άρθρο 68 αυτού (ΦΕΚ 92/τ.Α7 
14.7.1986). 

δ) Του Ν. 2218/1994 «Ίδρυση νομαρχιακής αυτοδιοί¬ 
κησης, τροποποίηση διατάξεων για την πρωτοβάθμια αυ¬ 
τοδιοίκηση και την Περιφέρεια και άλλες διατάξεις» (ΦΕΚ 
90/τ.Α713.6.1994) όπως συμπληρώθηκε με το Ν. 2240/ 
1994 (ΦΕΚ 153/τ.Α716.9.1994). 

ε) Του Π.Δ. 51/1987 «Καθορισμός των Περιφερειών 
της Χώρας για το σχεδιασμό, προγραμματισμό και συντο¬ 
νισμό της Περιφερειακής Ανάπτυξης» (ΦΕΚ 26/τ.Α7 
6.3.1987). 

στ) Του Π.Δ. 333/8.7.1988 «Αναδιάρθρωση και σύ¬ 
σταση νέων Διευθύνσεων Περιφερειακής Ανάπτυξης του 
Υπουργείου Εθνικής Οικονομίας» (ΦΕΚ 154/τ.Α7 
13.7.1988). 

ζ) Του Π.Δ. 138/1993 «Περί Οργανισμού του Υπουρ¬ 
γείου Εθνικής Οικονομίας» (ΦΕΚ 55/τ.Α714.4.1993). 

η) Την αριθμ. 51240/21.9.1990 υπουργική απόφαση 
«Σύσταση και Συγκρότηση των Περιφερειακών Γνωμοδο- 
τικών Επιτροπών του άρθρου 8 του Ν. 1892/1990 και κα¬ 


θορισμός της διαδικασίας λειτουργίας τους», όπως συ¬ 
μπληρώθηκε με την αριθμ. 52947/2.11.1990 υπουργική 
απόφαση και τροποποιήθηκε μεταγενέστερα, με τις 
αριθμ. 43323/8.11.94 και 44440/4.12.94 αποφάσεις. 

θ) Την αριθμ. 34832/ΔΙΟΕ 991 /5.9.94 (ΦΕΚ 695/τ.Β7 
14.9.94) απόφασή μας σχετικά με την «Ανασυγκρότηση 
της Περιφερειακής Γνωμοδοτικής Επιτροπής Ιονίων Νή¬ 
σων» όπως τροποποιήθηκε και συμπληρώθηκε μεταγενέ¬ 
στερα. 

2. Την πρόταση του αρμόδιου φορέα. 

3. Τις υπηρεσιακές ανάγκες, αποφασίζουμε: 

Άρθρο 1 

Τροποποιούμε την αριθμ. 34832/ΔΙΟΕ 991/5.9.1994 
απόφασή μας, ως προς το μέλος με στοιχείο 8, ως εξής: 

Δ’ «ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙΤΡΟΠΗ ΙΟ- 
ΝΙΩΝ ΝΗΣΩΝ» 

«8. Κων/νο Παπαδόπουλο, Εκπρόσωπο της ΑΤΕ, ως τα¬ 
κτικό μέλος, σε αντικατάσταση του Κων/νου Γέρνα». 

Άρθρο 2 

1. Κατά τα λοιπά ισχύουν οι διατάξεις της αριθ. 34832/ 
ΔΙΟΕ 991/5.9.1994 (ΦΕΚ 695/τ.Β714.9.1994) απόφα¬ 
σης, όπως τροποποιήθηκε και συμπληρώθηκε μεταγενέ¬ 
στερα. 

2. Η ισχύς της παρούσης απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Άρθρο 3 

Από τις διατάξεις αυτής της απόφασης δεν προκαλείται 
επί πλέον δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 1996 

ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΟΝΙΟΥ 

-♦- 

Αριθ. 6072 (ΦΟΡ) 682 (3) 

Τροποποίηση και συμπλήρωση της 11069 (ΦΟΡ) 1314/ 

7.9.95 κοινής υπουργικής απόφασης με θέμα «Διορι¬ 
σμός μελών του Εθνικού Γνωμοδοτικού Συμβουλίου 

Έρευνας (ΕΓΣΕ)». 

ΟΙ ΥΠΟΥΡΓΟΙ 
ΑΝΑΠΤΥΞΗΣ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις του άρθρου 4 του Ν. 1514/85 και του 
άρθρου 44 του Ν. 2000/91. 

β) Την υπ’ αριθμ. 11069 (ΦΟΡ) 1314/7.9.95 απόφασή 
μας με την οποία διορίστηκαν τα μέλη του Εθνικού Γνωμο- 
δοτικού Συμβουλίου Έρευνας (ΕΓΣΕ) όπως τροποποιή¬ 
θηκε και συμπληρώθηκε με την υπ’ αριθμ. 2075 (ΦΟΡ) 
278/22.2.96 ομοία. 

γ) Την υπ’ αριθμ. 4491 (ΦΟΡ) 527/22.4.96 απόφαση 
της Υπουργού Ανάπτυξης με την οποία: α) έγινε αποδεκτή 
η παραίτηση του καθηγητή Εμμανουήλ Φραγκούλη από 
αναπληρωματικό μέλος της Επιτροπής Βιολογίας, Βιοτε¬ 
χνολογίας και Γεωπονικών Επιστημών του ΕΓΣΕ β) διορί¬ 
στηκε σε αντικατάστασή του ο Αστέριος Τσιφτσόγλου, 

καθηγητής του Αριστοτέλειου Πανεπιστημίου Θεσσαλονί¬ 
κης. 

δ) Το υπ’ αριθμ. 475/8.2.1996 έγγραφο της Κεντρικής 
Έν(ΰσης Δήμων και Κοινοτήτων της Ελλάδος, αποφασί¬ 
ζουμε: 

1. Τροποποιούμε την υπ’ αριθμ. 11069 (ΦΟΡ) 1314/ 
7.9.95 απόφασή μας (όπως τροποποιήθηκε και συμπλη¬ 
ρώθηκε με την υπ’ αριθμ. 2075 (ΦΟΡ) 278/28.2.96 
όμοια) και διορίζουμε τον Αστέριο Τσιφτοόγλου ως ανα¬ 
πληρωματικό μέλος της Επιτροπής Βιολογίας, Βιοτεχνο¬ 
λογίας και Γεωπονικών Επιστημών του ΕΓΣΕ στη θέση του 
παραιτηθέντος Εμμανουήλ Φραγκούλη. 

2. Συμπληρώνουμε την ίδια απόφαση και διορίζουμε το 
Νικόλαο Ζενέτο, εκπρόσωπο της Κεντρικής Ένωσης Δή¬ 
μων και Κοινοτήτων της Ελλάδος ως τακτικό μέλος του 
ΕΓΣΕ με αναπληρωτή τον Κωνσταντίνο Μπούρκα. 

Κατά τα λοιπά, η υπ’ αριθμ. 11069 (ΦΟΡ) 1314/7.9.95 
απόφασή μας, ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαΐου 1996 

οι ΥΠΟΥΡΓΟΙ 

ΑΝΑΠΤΥΞΗΣ ΕΘΙ«ΚΗΣ ΠΑΙΔΕΙΑΣ ΚΑΙ ΘΡΗΣΚ/ΓΩΝ 

Β. ΠΑΠΑΝΔΡΕΟΥ Γ. ΠΑΠΑΝΔΡΕΟΥ 

-♦- 

Αριθ. Δ6/Β/ΟΙΚ· 8907 (4) 

Προγραμματική συμφωνία μεταξύ ΔΕΗ και ενός ή περισ¬ 
σοτέρων τρίτων για τη δημιουργία και λειτουργία μονά¬ 
δων συμπαραγωγής. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Τις διτάξεις του Ν. 2244/94 «Ρύθμιση θεμάτων ηλε¬ 
κτροπαραγωγής από ανανεώσιμες πηγές ενέργειας και 
από συμβατικά καύσιμα και άλλες διατάξεις» (ΦΕΚ168/Α/ 
7.10.94 και ιδίως το άρθρο 1 παράγραφοι 1γ και 9 αυτού, 
αποφασίζουμε: 

"Αρθρο 1 

1. Η ΔΕΗ δύναται να συνάπτει προγραμματικές συμφω¬ 
νίες με έναν ή περισσότερους τρίτους, με σκοπό τη δη¬ 
μιουργία και λειτουργία κεντρικών μονάδων συμπαραγω¬ 
γής ηλεκτρισμού και θερμότητας ή ψύξης, με καύση συμ¬ 
βατικών καυσίμων ή βιομηχανικών υποπαραγώγων, όπως 
προβλέπεται στο άρθρο 1 παραγρ. 9 του Ν. 2244/94. 

Το ενδιαφέρον και η πρωτοβουλία για σύναψη Προ¬ 
γραμματικής Συμφωνίας μπορεί να εκδηλώνεται είτε από 
την πλευρά της ΔΕΗ είτε από την πλευρά του ή των τρί¬ 
των. 

2. Επιτρέπεται η εγκατάσταση και λειτουργία κεντρικών 
σταθμών συμπαραγωγής που εμπίπτουν στις διατάξεις 
της προηγουμένης παραγράφου 1 χωρίς περιορισμό δυ¬ 
ναμικότητας ως προς την ισχύ τόσο στην ηλεκτρική όσο 
και τη θερμική. 

Ωστόσο η σχέση των δυναμικοτήτων της ηλεκτρικής και 
της θερμικής ισχύος θα πρέπει να εξασφαλίζει συνολικό 
βαθμό απόδοσης του Σταθμού Συμπαραγωγής τουλάχι¬ 
στον 65%. 

3. Ο σταθμός συμπαραγωγής αποτελεί ιδιοκτησία του ή 
των τρίτων, οι οποίοι υποχρεούνται να διαθέτουν στη ΔΕΗ 
εγγυημένα την ποσότητα ηλεκτρικής ενέργειας και ισχύος 


με τους όρους που έχουν από κοινού συμφωνηθεί στη με¬ 
ταξύ τους Προγραμματική Συμφωνία. 

4. Ο ή οι ιδιοκτήτες του σταθμού συμπαραγωγής έχουν 
το δικαίωμα επι πλέον παραγωγής ηλεκτρικής ενέργειας, 
πέραν της εγγυημένης ποσότητας που θα διαθέτουν στη 
ΔΕΗ, προς κάλυψη τυχόν δικών τους, και μόνον, κατανα¬ 
λώσεων σε ηλεκτρική ενέργεια, αλλά απαγορεύεται να 
διαθέτουν σε τρίτους ηλεκτρική ενέργεια. 

Η μέγιστη συνολική ηλεκτρική ισχύς με την οποία επι¬ 
τρέπεται να λειτουργεί ο σταθμός συμπαραγωγής θα συμ¬ 
φωνηθεί από κοινού μεταξύ του ή των τρίτων και της ΔΕΗ 
και θα περιλαμβάνεται στην Προγραμματική Συμφωνία κα¬ 
θώς επίσης και ο ελάχιστος συνολικός βαθμός απόδοσης 
(ηλεκτρικός + θερμικός) με τον οποίο θα λειτουργεί η μο¬ 
νάδα συμπαραγωγής. Ο ελάχιστος αυτός συνολικός βαθ¬ 
μός απόδοσης αναφερόμενος σε χρονικό διάστημα ενός 
μηνός δεν θα πρέπει να υπολείπεται του 60%. 

Η ΔΕΗ έχει το δικαίωμα μέτρησης και ελέγχου, οποτε¬ 
δήποτε ήθελε θελήσει της συνολικής ηλεκτρικής ισχύος 
λειτουργίας και του συνολικού βαθμού απόδοσης της μο¬ 
νάδας συμπαραγωγής, για να εξυπηρετείται η σκοπιμό¬ 
τητα της εξοικονόμησης ενέργειας στην οποία στοχεύει η 
δημιουργία και λειτουργία κεντρικών σταθμών συμπαρα¬ 
γωγής. Σε περίπτωση που ο βαθμός απόδοσης ευρεθεί μι¬ 
κρότερος η ΔΕΗ έχει το δικαίωμα να απαιτεί τη διόρθωσή 
του και ο παραγωγός είναι υποχρεωμένος να λαμβάνει μέ¬ 
τρα για την επίτευξη του ελάχιστου συμφωνηθέντος στην 
Προγραμματική Συμφωνία βαθμού απόδοσης. 

5. Ο ή οι ιδιοκτήτες του κεντρικού σταθμού συμπαρα¬ 
γωγής έχουν το δικαίωμα διάθεσης/πώλησης της συμπα- 
ραγομένης στο σταθμό θερμικής ενέργειας σε οποιουσ- 
δήποτε τρίτους ή / και προς κάλυψη τυχόν δικών τους 
αναγκών σε θερμότητα. 

"Αρθρο 2 

1. Η τιμολόγηση της διατιθέμενης στη ΔΕΗ εγγυημένης 
ηλεκτρικής ενέργειας και ισχύος περιλαμβάνεται στην 
προγραμματικής Συμφωνία και πρέπει να έχει τη δομή του 
τιμολογίου Α ή του εκάστοτε τιμολογίου υψηλής τάσης 
της ΔΕΗ, ανεξάρτητα από το εάν οοταθμός συμπαραγω¬ 
γής συνδέεται με το δίκτυο της ΔΕΗ στην υψηλή ή μέση 
τάση. Η τιμολόγηση αυτή πρέπει να βασίζεται στις εξής 
βασικές αρχές: 

Χρέωση Ενέργειας: Η μεσοσταθμική χρέωση της ΚΙΛ/Ιι 
σε όλες τις ζώνες (αιχμή, ενδιάμεση, ελάχιστη) θα πρέπει 
να αντανακλά το κόστος καυσίμου, τις μεταβλητές δαπά¬ 
νες συντήρησης και τις όποιες άλλες μεταβλητές δαπάνες 
ορίζει ο παραγωγός τεκμηριωμένα ως απαραίτητη προϋ¬ 
πόθεση για την εύρυθμη λειτουργία της μονάδας, καθώς 
επίσης και ένα εύλογο κέρδος του παραγωγού, που αντι¬ 
στοιχούν στην παραγωγή της διατιθέμενης στη ΔΕΗ ηλε¬ 
κτρικής ενέργειας. 

Χρέωση Ισχύος: Η χρέωση ισχύος και ο επιμερισμός αυ¬ 
τής στις ζώνες αιχμής, ενδιάμεσης και ελάχιστης ζήτησης 
θα πρέπει να αντανακλά τις αποσβέσεις του αρχικού κε¬ 
φαλαίου της επένδυσης, την μισθοδοσία που αντιστοιχεί 
στη λειτουργία της μσνάδας, την ασφάλιση των εγκατα¬ 
στάσεων της μονάδας συμπαραγωγής και όποια άλλη στα¬ 
θερή δαπάνη ορίζει ο παραγωγός τεκμηριωμένα ως απα¬ 
ραίτητη για την εύρυθμη λειτουργία της μονάδας, καθώς 
επίσης και ένα εύλογο κέρδος του παραγωγού, που αντί- 

στοιχούν στην παραγωγή της διατιθέμενης στη ΔΕΗ ηλε¬ 
κτρικής ισχύος. 

2. Σε περίπτωση που ο ενδιαςρερόμενος παραγωγός (οί) 
υποβάλουν προσφορά στη ΔΕΗ, το σκέλος της προσφο¬ 
ράς που αφορά το τιμολόγιο πώλησης της ηλεκτρικής 
ενέργειας/ισχύος προς τη ΔΕΗ πρέπει να έχει την ανω¬ 
τέρω δομή και τεκμηρίωση. 

Άρθρο 3 

1. Σε περίπτωση που η ΔΕΗ συμφωνήσει στη σύναψη 
Προγραμματικής Συμςρωνίας με πολλούς τρίτους, αυτοί 
οφείλουν να προχωρήσουν στη σύσταση Κοινοπραξίας 
μεταξύ τους όσον αφορά την ίδρυση, εγκατάσταση και 
λειτουργία του κεντρικού σταθμού συμπαραγωγής. Η σύ¬ 
ναψη της Προγραμματικής Συμφωνίας θα γίνει μεταξύ της 
ΔΕΗ και της Κοινοπραξίας, η οποία ως ενιαίο νομικό πρό¬ 
σωπο θα έχει έναντι της ΔΕΗ τα δικαιώματα και υποχρεώ¬ 
σεις που απορρέουν από την Προγραμματική Συμφωνία. 
Το καθεστώς των δικαιωμάτων και υποχρεώσεων μεταξύ 
των μελών της Κοινοπραξίας καθώς και η κατανομή των 
ωφελών ή βαρών μεταξύ τους περιγράφονται στο κατα¬ 
στατικό, Ιδρυτική Πράξη ή Εσωτερικό Κανονισμό της Κοι¬ 
νοπραξίας και δεν αποτελούν αντικείμενο ούτε ενδιαφέ¬ 
ρουν την Προγραμματική Συμφωνία μεταξύ ΔΕΗ και Κοι¬ 
νοπραξίας. 

2. Σε περίπτωση που κάποια μέλη της Κοινοπραξίας, η 
οποία διαθέτει και κατέχει τον σταθμό συμπαραγωγής, εί¬ 
ναι συγχρόνως και καταναλωτές ηλεκτρικής ενέργειας 
μέσω του δικτύου της ΔΕΗ, τότε η Κοινοπραξία έχει τη δυ¬ 
νατότητα συμψηφισμού των ηλεκτρικών καταναλώσεων 
των εγκαταστάσεων των μελών της με την παραγόμενη 
ηλεκτρική ενέργεια από τον σταθμό συμπαραγωγής, υπό 
την προϋπόθεση ότι οι εγκαταστάσεις αυτές βρίσκονται 
μέσα σε ακτίνα 10 χλμ. από τον σταθμό συμπαραγωγής 
και ότι οι συγκεκριμένες εγκαταστάσεις τροφοδοτούνται 
με θερμική ενέργεια από τον σταθμό Συμπαραγωγής προς 
κάλυψη ιδίων αναγκών σε θερμικά ή/και ψυκτικά φορτία. 
Ο συμψηφισμός θα είναι ταυτόχρονος (για ταυτόχρονα 
χρονικά διαστήματα ανά 15" παραγωγής - κατανάλωσης) 
και η συμψηφιζόμενη κατανάλωση η οποία θα περιλαμβά¬ 
νει ηλεκτρικές καταναλώσεις μόνο επιχειρήσεων που 
συμμετέχουν στην Κοινοπραξία, θα επιβαρύνεται για τη 
μεταφορά της ΔΕΗ κατά 10% προς το παρόν (μέχρι του 
τελικού ακριβούς τρόπου προσδιορισμού της επιβάρυν¬ 
σης αυτής που θα καθοριστεί με απόφαση του Υπουργού 
Ανάπτυξης). Απαγορεύεται η διασύνδεση και παροχή ηλε¬ 
κτρικού ρεύματος από τις επιχειρήσεις αυτές προς άλλες 
που δεν συμμετέχουν στην Κοινοπραξία. 

Άρθρο 4 

1. Η Προγραμματική Συμφωνία της ΔΕΗ με έναν ή πε¬ 
ρισσότερους τρίτους (Κοινοπραξία) για συμπαραγωγή κα¬ 
θορίζει επίσης το ύψος και τους όρους της αποζημίωσης 
που πρέπει να παρέχεται στη ΔΕΗ σε περίπτωση που δεν 
είναι διαθέσιμη προς αυτήν η εγγυημένη ποσότητα ηλε¬ 
κτρικής ενέργειας και ισχύος που προβλέπεται στην Προ¬ 
γραμματική Συμφωνία, εξαιρουμένων των περιπτώσεων 
της ανωτέρας βίας και των προγραμματισμένων ετησίων 
συντηρήσεων που θα πρέπει να καθορίζονται στην Προ¬ 
γραμματική Συμφωνία. 

2. Ομοίως η Προγραμματική Συμφωνία της ΔΕΗ με έναν 
ή περισσότερους τρίτους (Κοινοπραξία) για συμπαραγωγή 
πρέπει να περιλαμβάνει τους όρους των τιμολογίων εφε¬ 


δρείας με τους οποίους θα διατίθεται και θα τιμολογείται, 
σε περίπτωση διακοπής λειτουργίας του σταθμού συμπα¬ 
ραγωγής, η παρεχόμενη από την ΔΕΗ ηλεκτρική ενέργεια 
και ισχύς προς τον τρίτο ή τα μέλη της Κοινοπραξίας που 
καταναλώνουν ηλεκτρική ενέργεια, εξαιρουμένων των πε¬ 
ριπτώσεων της ανωτέρας βίας και των προγραμματισμέ¬ 
νων ετησίων συντηρήσεων που θα πρέπει να καθορίζονται 
στην Προγραμματική Συμφωνία. 

3. Επίσης η εκάστοτε Προγραμματική Συμφωνία καθο¬ 
ρίζει τον τρόπο διασύνδεσης του σταθμού Συμπαραγωγής 
με το δίκτυο της ΔΕΗ και τον τρόπο χρηματοδότησης της 
διασύνδεσης αυτής καθώς και κάθε άλλη λεπτομέρεια 
που κρίνεται απαραίτητη για την ομαλή και εύρυθμη λει¬ 
τουργία της Προγραμματικής Συμφωνίας. 

Άρθρο 5 

1. Οι ενδιαφερόμενοι παραγωγοί (παραγωγός) ηλεκτρι¬ 
σμού με συμπαραγωγή που εμπίπτουν στις διατάξεις της 
παραγράφου 1 του άρθρου 1 της παρούσας, υποβάλλουν 
στη ΔΕΗ σχετικό αίτημα, με κοινοποίηση στον Υπουργό 
Βιομηχανίας, Ενέργειας και Τεχνολογίας και στην αρμόδια 
Υπηρεσία του ίδιου Υπουργείου, το οποίο πρέπει να περι¬ 
λαμβάνει απαραίτητα τα εξής στοιχεία: 

- Το ονοματεπώνυμο, προκειμένου περί φυσικών προσώ¬ 
πων, και την επωνυμία, προκειμένου περί νομικών προσώ¬ 
πων, καθώς και πληροφορίες σχετικά με την ιδιότητα, 
επάγγελμα, είδος επιχείρησης, κ.λπ., εκάστου φυσικού ή 
νομικού προσώπου. 

- Την ονομαστική τάση (V) και την ονομαστική συχνότητα 
(Ηζ) του εναλλασσόμενου τριφασικού ρεύματος που θα 
παράγεται από τον Σταθμό Συμπαραγωγής. 

- Τη δυναμικότητα σε ηλεκτρική ισχύ και σε θερμική ισχύ 
του σχεδιαζόμενου Σταθμού Συμπαραγωγής καθώς και 
τον συνολικό βαθμό απόδοσης αυτού με βάση τις ανω¬ 
τέρω δυναμικότητες, ο οποίος δεν θα πρέπει να είναι μι¬ 
κρότερος από 65% σύμφωνα με το άρθρο 1 παραγρ. 2 της 
παρούσας. 

- Τη μέγιστη ηλεκτρική ισχύ με την οποία θα λειτουργεί ο 
Σταθμός Συμπαραγωγής (άρθρο 1.4) την εγγυημένη ελά¬ 
χιστη ποσότητα ηλεκτρικής ενέργειας και ισχύος που θα 
διαθέτει στη ΔΕΗ (άρθρο 1.3) και την ηλεκτρική ισχύ που 
προορίζεται για την κάλυψη των ηλεκτρικών φορτίων του 
ή των ιδιοκτητών του Σταθμού (άρθρο 1.4), με την κατα¬ 
νομή των φορτίων αυτών στις επιχειρήσεις για διάφορα 
χρονικά διαστήματα της ημέρας, καθώς και τη μέγιστη 
ηλεκτρική ισχύ αυτοκατανάλωσης των επιχειρήσεων και 
το χρονικό διάστημα που σημειώνεται αυτή, όπως προκύ¬ 
πτουν από την προηγούμενη ανάλυση των ηλεκτρικών 
φορτίων, κατά επιχειρήσεις και χρονικά διαστήματα. 

- Τη θερμική ισχύ που προορίζεται για την κάλυψη των 
θερμικών φορτίων των ιδιοκτητών του Σταθμού Συμπαρα¬ 
γωγής και οιωνδήποτε τρίτων θερμικών καταναλωτών (άρ¬ 
θρο 1.5) με την κατανομή των φορτίων αυτών σε όλους 
τους καταναλωτές για διάφορα χρονικά διαστήματα της 
ημέρας καθώς και τη μέγιστη θερμική ισχύ και το χρονικό 
διάστημα που σημειώνεται αυτή, όπως προκύπτουν από 
την προηγούμενη ανάλυση των θερμικών φορτίων κατά 
θερμικούς καταναλωτές και χρονικά διαστήματα. 

- Τους συνολικούς βαθμούς απόδοσης του Σταθμού Συ¬ 
μπαραγωγής με βάση τους συνδυασμούς των ανωτέρω 



ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


4839 


ηλεκτρικών και θερμικών φορτίων για τα διάφορα χρονικά 
διαστήματα της ημέρας. Ο συνολικός βαθμός απόδοσης 
αναφερόμενος οε χρονικό διάστημα ενός μηνός δεν θα 
πρέπει να είναι μικρότερος του 60% σύμφωνα με το άρ¬ 
θρο 1 παραγρ. 4 της παρούσας Απόφασης. 

- Πρόταση για την τιμολόγηση της ηλεκτρικής ενέργειας 
που θα διατίθεται στη ΔΕΗ βάσει της δομής που περιγρά- 
φεται στο άρθρο 2 της παρούσας Απόφασης. 

-Τις ονομασίες των επιχειρήσεων, μεταξύ των ιδιοκτητών 
του Σταθμού Συμπαραγωγής, οι οποίες ενδιαφέρονται για 
συμψηφισμό των ηλεκτρικών καταναλώσεών τους με την 
παραγόμενη από τον Σταθμό Συμπαραγωγής ηλεκτρική 
ενέργεια, σύμφωνα με το άρθρο 3 παραγρ. 2 της παρού¬ 
σας Απόφασης. 

2. Μετά την υποβολή του σχετικού αιτήματος στη ΔΕΗ 
από τους ενδιαφερόμενους, ακολουθούν επαφές μεταξύ 
των δύο μερών για συζητήσεις και διαπραγματεύσεις προ- 
κειμένου να συμφωνηθούν και να διαμορφωθούν οι τελι¬ 
κοί όροι της μελλοντικής Προγραμματικής Συμορωνίας. Η 
ΔΕΗ μπορεί να ζητήσει την υποβολή και προσθέτων στοι¬ 
χείων, πέραν των αναφερομένων στην προηγουμένη πα¬ 
ράγραφο, χωρίς το γεγονοζ αυτό να παρατείνει την προ¬ 
θεσμία λήψης απόφασης εκ μέρους της που αναφέρεται 
στην επόμενη παράγραφο. 

3. Σε περίπτωση που η ΔΕΗ δεν συμφωνήσει εγγράφως 
για τη σύναψη Προγραμματικής Συμφωνίας με όρους από 
κοινού θα συμφωνηθούν με τους ενδιαφερομένους (ή τον 
ενδιαφερόμενο) εντός χρονικού διαστήματος τεσσάρων 
(4) μηνών από την υποβολή του σχετικού αιτήματος κατά 
τις διατάξεις της παραγράφου 1 του παρόντος άρθρου, οι 
ενδιαφερόμενοι φορείς (ή φορέας) επιτρέπεται να προ¬ 
χωρήσουν ο)ς ανεξάρτητοι παραγωγοί στην ίδρυση σταθ¬ 
μού συμπαραγωγής καύσης φυσικού αερίου με όρια 
ισχύος το πολύ ίσης με το σύνολο των θερμικών και ψυκτι¬ 
κών φορτίων των επιχειρήσεων που εξυπηρετούνται, σύμ¬ 
φωνα με το άρθρο 1 παράγραφος 10 του Ν. 2244/94. 

’/νρθρο 6 

1. Η εφαρμογή της παρούσας Απόφασης δεν επιφέρει 
οικονομική επιβάρυνση στο Ελληνικό δημόσιο. 

2. Η παρούσα Απόφαση ισχύει από την ημερομηνία δη¬ 
μοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεοις. 

Αθήνα, 6 Ιουνίου 1996 

Η ΥΠΟΥΡΓΟΣ 

ΒΑΣΙΛΙΚΗ ΠΑΠΑΝΔΡΕΟΥ 
-♦- 

Αριθ. 9819 (5) 

Τροποποίηση απόφασης κατανομής του προϊόντος του ει¬ 
δικού λογαριασμού που συστάθηκε στο Υπ. Γεωργίας, 
σύμφωνα με τις διατάξεις του άρθρου 11 του Ν. 2332/ 
1995. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

α) Τις διατάξεις του άρθρου 29 του Ν. 1558/1985 και 
του άρθρου 27 του Ν. 2081/1992. 
β) Τις διατάξεις του άρθρου 11, του Ν. 2332/1995. 
γ) Τις διατάξεις του άρθρου 40 του Ν. 849/1978, όπως 


τροποποιήθηκε με το άρθρο 8 του Ν. 2129/1993. 

δ) Την απόφασή μας αριθμ. 2293/4.3.1996 «Κατανομή 
του προϊόντος του ειδικού λογαριασμού που συνιστάται 
στο Υπ. Γ εωργίας, σύμφωνα με τις διατάξεις του άρθρου 
11 του Ν. 2332/95», αποφασίζουμε: 

1. Τροποποιούμε την ανωτέρω απόφασή μας με αριθμ. 
2293/4.3.1996, όπως κατωτέρω: 
α. Στην παρ. 2 απαλείφεται η λέξη «εντόκου» 
β. Η παρ. 4 διαμορφώνεται ως εξής: 

Τα μηνιαία κατά κατηγορία ποσά για το τρέχον έτος εί¬ 
ναι: 

βα) Για την κατηγορία ΠΕ5 σε 101.139.(Χ)0 δρχ. 
ββ) Γ ια την κατηγορία ΠΕ4 σε 38.751.000 δρχ. 
βγ) Γ ια την κατηγορία ΤΕ σε 28.310.000 δρχ. 
βδ) Γ ια την κατηγορία ΔΕ σε 140.490.000 δρχ. 
βε) Γ ια την κατηγορία ΥΕ σε 35.513.000 δρχ. 
βστ) Γ ια εργοδοτική εισφορά υπέρ ΙΚΑ σε 126.000.000 
δρχ. 

α) 2.100 υπάλ. χ 19.000 δρχ./μ.ο. χ 7% χ 12 μήνες = 
33.516.000 δρχ. 

β) 1.400 υπάλ. X 19.000 δρχ./μ.ο. χ 29% χ 12 μήνες = 
92.568.000 δρχ. 

ΣΥΝΟΛΟ 126.084.000 δρχ. 

Και 126.000.000 δρχ.: 12 μην. = 10.500.000 δρχ./μην. 
Μηνιαίο Σύνολο (βα - βστ) 354.703.000 δρχ. 

Το μηνιαίο ανά υπάλληλο ποσό είναι: 

Κατηγορία ΠΕ5 σε 101.139.000 δρχ.:3.813 υπαλ. = 
26.525 

Κατηγορία ΠΕ4 σε 38.751.000 δρχ.:1.682 υπαλ. = 
23.039 

Κατηγορία ΤΕ σε 28.310.000 δρχ.:1.415 υπαλ. = 
20.007 

Κατηγορία ΔΕ σε 140.490.000 δρχ.:8.060 υπαλ. = 
17.430 

Κατηγορία ΥΕ σε 35.513.000 δρχ.:2.343 υπαλ. = 
15.157 

γ) Η παρ. 7 διαμορφώνεται ως κατωτέρω: 

Γ ια την κατάθεση του πόρου που προβλέπεται από τις 
διατάξεις του άρθρου 11 του Ν. 2332/1995 στον Ειδικό 
Λογαριασμό που τηρείται για το σκοπό αυτό στην Αγροτική 
Τράπεζα της Ελλάδος (ΑΤΕ), εκδίδεται χρηματικό 
ένταλμα πληρωμής στο όνομα της Αγροτικής Τράπεζας 
της Ελλάδος, δικαιολογητικά του οποίου είναι αντίγραφο 
της παρούσης και της σχετικής απόφασης του Υπ, Γ εωρ¬ 
γίας. 

Κατά τα λοιπά ισχύει η Απόφασή μας αριθμ. 2293/ 
4.3.1996. 

Η παρούσα απόφαση ισχύει από 1.1.1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 1996 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΓΕΩΡΓΙΑΣ 

ΑΛ. ΠΑΠΑΔΟΠΟΥΛΟΣ ΣΤ. ΤΖΟΥΜΑΚΑΣ 

Αριθ. 67312 (6) 

Καθορισμός ποσού του παγίου δικαιώματος της παρ 18 

του άρθρου 5 του Ν. 2408/1996 (ΦΕΚ 104Α7 
4.6.1996). 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Της περ. β' της παρ. 18 του άρθρου 5 του Ν. 2408/ 
1996 (ΦΕΚ 104Α74.6.1996) «Τροποποίηση διατάξεων 
του Ποινικού Κώδικα, του Κώδικα Ποινικής Δικονομίας, 
του Κώδικα Βασικών Κανόνων για τη μεταχείριση των κρα¬ 
τουμένων και άλλες διατάξεις». 

2. Του άρθρου 27 του Ν. 2081/1992 (ΦΕΚ 154Α·) με το 
οποίο προστέθηκε νέο άρθρο, το άρθρο 29Α στο Ν. 
1558/85 (ΦΕΚ 137Α') και 

3. Το γεγονός ότι από την παρούσα απόφαση δεν προ- 
καλείται δαπάνη εις βάρος του Κρατικού Προϋπολογι¬ 
σμού, αποφασίζουμε: 

Καθορίζουμε το ποσό του παγίου δικαιώματος της περ. 
β’ της παρ. 18 του άρθρου 5 του Ν. 2408/1996 (ΦΕΚ 
104Α74.6.1996) για την έκδοση πιστοποιητικού, βεβαιώ- 
σεως ή φύλλου αντιγράφου ως εξής: 

α. Για τα Έμμισθα Υποθηκοφυλακεία και Κτηματολο- 
γικά Γραφεία Ρόδου και Κω - Λέρου δραχμές χίλιες εκατό 
( 1 . 100 ). 

β. Για τα Αμισθα Υποθηκοφυλακεία δραχμές πεντακό¬ 
σιες (500). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 1996 

ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 14634/1825 (7) 

Τροποποίηση και συμπλήρωση του άρθρου 92 του Υπηρε¬ 
σιακού Οργανισμού του ΟΣΕ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Της περ. ζ, της παρ. 1 του άρθρου 10 και της παρ. 4 
του άρθρου 12 του Β.Δ.532/72 «Περί Κωδικοποιήσεως 
εις ενιαίον κείμενον των περί ιδρύσεως του Οργανισμού 
Σιδηροδρόμων Ελλάδος (ΟΣΕ) ισχυουσών διατάξεων». 

β) Του άρθρου 19 του Ν. 1735/1987 «Προσλήψεις στο 
δημόσιο τομέα. Κοινωνικός έλεγχος στη δημόσια διοί¬ 
κηση, πολιτικά δικαιώματα και άλλες διατάξεις». 

γ) Του Π.Λ. 59/85 «Δομή, ρόλος και τρόπος διοίκησης 
και λειτουργίας της κοινωνικοποιημένης επιχείρησης 
ΟΣΕ». 

δ) Της παρ. 22 του άρθρου 8 του Ν. 2366/1995 (Α’ 
256). 

ε) Του άρθρου 29Α του Ν. 1558/1985, όπως προστέ¬ 
θηκε με το άρθρο 27 του Ν. 2081 /92. 

2. Το άρθρο 92 του Υπηρεσιακού Οργανισμού του ΟΣΕ, 
όπως ισχύει. 

3. Το άρθρο 14 της Επιχειρησιακής Συλλογικής Σύμβα¬ 
σης Εργασίας 1994 του ΟΣΕ. 


4. Τα με αριθ. 207139/7.2.96, 17226/26.3.1996 και 
17270/3.5.1996 έγγραφα του ΟΣΕ. 

5. Το αριθ. ΔΙΠΙΔΔ/Φ 26/53/9650/5.5.95 έγγραφο του 
Υπουργείου Προεδρίας της Κυβέρνησης. 

6. Την αριθ. 1767/29.4.96 απόφαση του Δ.Σ. του ΟΣΕ. 

7. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη, σε βάρος του τακτικού προϋπο¬ 
λογισμού του ΟΣΕ, της τάξης των 12.000.000 δρχ. για το 
έτος 1994 και 28.460.000 δρχ. ετησίως, η οποία θα βαρύ¬ 
νει το κεφάλαιο «Δαπάνες Προσωπικού». 

8. Την αριθ. 87/2.2.1996 απόφαση του Πρωθυπουργού 
και του Υπουργού Μεταφορών και Επικοινωνιών «Καθορι¬ 
σμός αρμόδιοτήτων του Υφυπουργού Μεταφορών και 
Επικοινωνιών Γεωργίου Δασκαλάκη» (Β' 83), αποφασί¬ 
ζουμε: 

Εγκρίνουμε την αριθ. 1767/29.4.1996 απόφαση του 
Δ.Σ. του ΟΣΕ, με την οποία τροποποιείται και συμπληρώ¬ 
νεται η παρ. 4 του άρθρου 92 του Υπηρεσιακού Οργανι¬ 
σμού του ΟΣΕ (τροποποιώντας την αριθ. 1567/27.7.95 
απόφαση αυτού), ως εξής: 

α) Συνιστώνται, 53 Προσωρινές Οργανικές θέσεις εισα¬ 
γωγικού βαθμού στους ακόλουθους, αναλυτικά, κλάδους 


και ειδικότερους κλάδους: 

Κλάδος Διπλωματούχων Μηχανικών: 1 

Ειδικότερος Κλάδος Διπλ. Μηχανικών Γραμμής 
( 1 ) 

Κλάδος Τεχνικών Βοηθών: 3 

Ειδικότερος Κλάδος Τεχνικών Βοηθών Γ ραμ¬ 
μής (3) 

Κλάδος Νοσοκόμων: 2 

Κλάδος Τεχνιτών Μηχ/σίων-Εργ/σίων: 30 


Ειδικότερος Κλάδος Τεχνιτών Εφαρμοστών (22) 
Ειδικότερος Κλάδος Τεχνιτών Λοιπών Ειδικοτή¬ 
των (8) 

Κλάδος Τεχνιτών Ηλεκτρολόγων - Ηλεκτρονι¬ 
κών: 13 

Ειδικότερος Κλάδος Τεχνιτών Ηλ/γων - Μηχαν/ 
σίων - Εργ/σίων (10) 

Ειδικότερος Κλάδος Τεχνιτών Ηλ/γων Ηλεκτρι¬ 
κών Εγκαταστάσεων και Υποσταθμών (2) 

Ειδικότερος Κλάδος Ηλ/γων Ηλεκτρονικών 
Τμήματος Ηλεκτρικών Εγκαταστάσεων (1) 

Κλάδος Τ εχνιτών Γραμμής: 4 

Ειδικότερος κλάδος Τεχνιτών Τεχνικών Συνερ¬ 
γείων (4) _ 

Σύνολο 53 

Στους πιο πάνω Κλάδους Προσωπικού και στις αντίστοι¬ 
χες Προσωρινές Οργανικές θέσεις εισαγωγικού βαθμού, 
θα τακτοποιηθούν με μονιμοποίηση, από 30.9.1994 όσοι 
από το έκτακτο προσωπικό έχουν τις προϋποθέσεις που 
προβλέπονται από τις κείμενες διατάξεις του Γ ενικού Κα¬ 
νονισμού Προσωπικού του ΟΣΕ και υπηρετούσαν στον 
ΟΣΕ μέχρι και την 30.9.94. 

β) Συνιστώνται από 1.1.1996 επί πλέον 73 συνολικά 
Προσωρινές Οργανικές θέσεις εισαγωγικού βαθμού, 
στους ακόλουθους κλάδους: 

Κλάδος Τεχνιτών Μηχανοστασίων - Εργοστα¬ 
σίων: 54 

Ειδικότερος Κλάδος Τεχνιτών Εφαρμοστών (28) 
Ειδικότερος Κλάδος Τεχνιτών Λοιπών Ειδικοτή¬ 
των (26) 

Κλάδος Τεχνιτών Ηλεκτρολόγων - Ηλεκτρονι¬ 
κών: 19 

Ειδικότερος Κλάδος Τεχνιτών Ηλ/γων - Μηχαν/ 
σίων - Εργ/σίων (14) 

Ειδικότερος Κλάδος Ηλ/γων Ηλεκτρονικών 
Τμήματος Ηλεκτρικών Εγκαταστάσεων (1) 

Ειδικότερος Κλάδος Τεχνιτών Ηλεκτρονικών 
Μηχ/σίων - Εργ/σϊων (4) 

Σύνολο 73 

Γενικό Σύνολο των πιο πάνω (α) και (β) περι¬ 
πτώσεων: 126 

Στους πιο πάνω κλάδους (περ. β) και στις αντίστοιχες 
Προσωρινές Οργανικές θέσεις Εισαγωγικού Βαθμού, θα 
τακτοποιηθούν, από 1.1.1996, οι 73 Μαθητές Τεχνίτες 
Σχολών ΟΑΕΔ, των οποίων η πρόσληψη εγκρίθηκε σύμ¬ 
φωνα με τις διατάξεις της παρ. 22 ταυ άρθρου 8 του Ν. 
2366/95 (Α· 256). 

γ) Οι συνιστώμενες, σύμφωνα με τα όσα ορίζονται πα¬ 


ραπάνω, Προσωρινές Οργανικές θέσεις καταργούνται ως 
εξής: 

(1) Με κατάληψη κενουμένων Οργανικών θέσεων του 
αντίστοιχου Εισαγωγικού Βαθμού, από τις περιλαμβανό¬ 
μενες στον πίνακα της παρ. 2 του άρθρου 92 του Υπηρε¬ 
σιακού Οργανισμού. 

(2) Με μετάταξη στον Εισαγωγικό βαθμό άλλων κλάδων. 

(3) Με την έξοδο, με οποιοδήποτε τρόπο, από την υπη¬ 
ρεσία αυτών που τις κατέχουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 1996 

οι ΥΠΟΥΡΓΟΙ 

ΕΣΟΤ.ΔΗΜ.ΔΙΟΚ. &ΑΠΟΚ. ΥΦΥΠ. ΜΕΤ/ΡΟΝ & ΕΠΙΚ/ΜΟΝ 

Α.Α. ΤΣΟΧΑΤΖΟΠΟΥΛΟΣ ΓΕΩΡΓΙΟΣ ΔΑΣΚΑΛΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΖ^Α ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 · ΑΘΗΝΑ 104 32 * ΤΕΙ-ΕΧ 223211 ΥΡΕΤ ΟΗ · ΡΑΧ 52 34 312 | 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 (X) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

Κόρινθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. χ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά8οέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

ΑνΙιπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών Δ Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 . 

10.000 . 

50.000 . 

25.000 » 

10.000 . 

5.000 . 

10.000 · 

3.000 · 

150.000 . 

10.000 . 

1.500 δρχ. 

2.500 » 

500 . 

2.500 . 

1.250 . 

500 » 

250 . 

500 . 

150 · 

7.500 . 

500 . 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. Δ Ε.Π.Ε. 

120.000 . 

6.000 · 

• Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικά είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

• Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

• Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράπεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

• Οι συνδρσμητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

• Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

• Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 

φονται συνδρομητές για μικρότερο χρονικό διάστημα. ^ 

• Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

• ΑντΙνοοφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από Οβ.ΟΟ' έως 13.00’ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








